Rojnameyê Le Monde Diplomatique de bi ziwanê îtalyankî îlanê 'Wextê ci yo; Abdullah Ocalanî rê Azadîye, Kurdîstanî rê haştîye' weşanîya.
Îlan hetê Komîteya kampanya, Komîteya Dostanê Kurdîstanî ya Îtalya û Buroyê Enfermasyonî yê Îtalya ra ame amadekerdene û bi sernameyê 'Wextê ci yo; Abdullah Ocalanî rê Azadîye, Kurdîstanî rê haştîye' weşanîya.
Îlan de qala prosê çareserîye û tecrîdê Îmraliyî yena kerdene û yeno parekerdene ke Ganî seba haştîye Rayberê Şarê Kurdî Abdullah Ocalan bêro azadkerdene. Îlan de venga pêro dezgeh û kesayetan ame dayene ke tewrê kampanya bibê.
Îlan de wina ame vatene: ''
''Seba ke berê haştîye bêrê akerdene ma venga her kesî danê ke wa paştî bido kampanya.
-Wa tecrîd biqedo!
-Wa Lîdero sîyasî yo tepişte Abdullah Ocalan azad bo!
-Zulmê vera muxalîfan biqedo, tepişteyê sîyasîyî vera bidîyê!
-Operasyonê leşkerî yê Tirkîya yê vera Rojawan û Başûrê Kurdîstanî biqedê!
-Prosesê haştîye newe ra dest pêbikero!
